
Juvenalis satiras criticis et interpretibus olim et nostra 
aetate haud exiguas difficultates attulisse et ex adnotationibus 
scholiastae facile intelligitur, qui unum eundemque versum 
haud raro duabus vel pluribus interpretationibus explicare 
studet, et Rupertii,*) Heinrichii,**) Weidneri,***) 
aliorumque commentarios satirarum si quis perlegerit, mox 
sibi persuadebit. Cuius rei si causas quaerimus, ea nobis 
quidem maxima videtur esse, quod in una eademque satira 
persaepe et summae ingenii facultatis vestigia et summa 
componendi vitia deprehendimus. Haec ipsa autem compositio 
inaequalis cuiusnam culpae tribuenda sit, ipsiusne poetae an 
interpolatoris cuiusdam, inter viros doctos magna dissensio 
est. Naegelsbachius§) quidem et Doe tchius, §§) qui 
illum sequitur, omnibus fere locis contorta ac sane mira 
.rationedemonstrare conatisunt, singularum partium satirarum 
sententias inter se clare et eleganter conexas esse neque 
omnino componendi artem ab Juvenale abiudicandam esse. 
Friedlaenderu s§§§) et T e u f f e 1 i u sf) quamquam 
concedunt singulis in rebus poetae haud exiguam ingenii 
facultatem conspici posse, tamen infitiari nequeunt ei plus 
minusve scholae consuetudinem inhaerere, qua ex re et 



♦) rec. et ill. Leipzig 1819—20. 2 voll. 
♦♦) ed. cum schol. et com. Bonn 1839. 
***) ed. I. Leipzig 1873, ed. II c. comm. 1889. 

§) PhiloL m pag. 470 sqq. 
§§) Vindiciae Juvenal. diss. Muenster 1870. 
§§§) R5m. Sittengeschichte III pag. 411. 
f ) R5m. Literaturgeschichte pag. 765. 

prae^tantiam et vitia dicendi et componendi orta esse 
affirmant. Verum etiam longius progressus vir ille doctissinuis 
Ribbeckius*) quum Juvenalem munere suo omni ex parte 
praestantissime functum esse sibi persuaserit, nihil aliud 
nisi artificia perfecta omnibusque numeris absoluta pro- 
creavisse existimat. Hac ex ratione ut genuinas quas opinetur 
lectiones restituat, satirarum textum traditum mutando 
exstirpando traiiciendo multis modis ad suum arbitratum 
conformat, ut novam quandam speciem prae se ferat. 
Cuius quidem rei vir ille doctissimus nuUum aliud testimonium 
afferre potest nisi adnotationem illam in Juvenalis vita 
exhibitam **): „in exilio ampliavit satiras etpleraque mutavit*'. 
Quibus verbis quanta sit fides habenda, hoc loco non 
examinandum est. Verum hodie cum alii viri docti tum 
Teuffelius***) in Juvenalis satiris vestigia quaedam 
duplicis recensionis quae vocatur extare arbitrantur, quam 
a poeta ipso curatam esse verisimile sit. Ribbeckio exstiterunt 
adversarii: Lupus,§) Doetschius,§§) Meinertzius,§§§) 
W e i s e u s , f ) qui quidem complures versus a Ribbeckio 
Juvenali abrogatos vindicare conati sunt. Teufielii 
sententiam improbans Schoenaichius,ft) ad quem 
Mosengelus ff f ) prorsus se applicavit, multa sagacitate 
rectam viam et rationem in Juvenalis arte compositionis 
explicanda ingressus mihi esse videtur. Imprimis vero hoc 
loco duo viri docti commemorandi sunt, qui de Juvenalis 
arte satiras componendi disseruerunt : S t r u b e u s *§) et 



*) Der echte und der unechte JuvenaL Berlin 1865. 
♦*) 0. Jahn pag. 388. 
***) Charakt. u. Studien. Leipzig 1871. 
§) Vindiciae Juvenal. diss. Bonn 1864. 
§§) Vind. Juvenal. diss. Muenster 1870. 
§§§; Vind. Juvenal. diss. Koenigsberg 1866. 

f ) Vind. Juvenal. diss. Halle 1884. 
f f) Quaestiones Juvenal. diss. Halle 1883. 
ff f) Vind. Juvenal. diss. Erlangen 1887. 
*§) Gymnas. Progr. Brandenburg a. H. 1875. 

Bergmuelleru s*). Uterque de hac quaestione optime 
meritus est: Strubeus primus rectam viamaperuit, cum poetae 
exercitationes rhetoricas ad satiras componendas plurimum 
valuisse haud ignorans ex satiris figuras illas oratorias, quibus 
Juvenalis in carminibus condendis usus est, diligenter 
congessit, Bergmuellerus in ea quam Strubeus monstravit 
via longius progressus in omnibus Juvenalis satiris 
partitionis oratoriae formularum quae dicuntur vestigia 
exstare rectissime demonstravit easque duce SeyfFerti 
libro qui inscribitur „SchoIae latinae"**) in sua genera 
distribuit. Neque tamen hac re Bergmuellerus totam 
quaestionem de Juvenalis arte compositionis institutam 
absolvisse mihi quidem videtur. Etenim quamquam permulta, 
quae ad satirarum compositionem pertineant, ex disciplina 
poetae rhetorica profecta esse nobis concedendum est, tamen 
nonnuUis locis poetae vires ingenii quamvis tenues clarissime 
emicare eiusque consuetudinem rhetoricam penitus amissam 
esse facile cognoscitur. In tractandis vero his versibus qua 
via nobis progrediendum sit, Vahlenus vir doctissimus, 
optime docet (in indice lectionum Universitatis Berol. aestiv. 
1884). Nam summa cum subtilitate et elegantia plurimos 
versus, quos alii viri docti spurios iudicaverunt, in locum 
restituit, cum semper totius loci tenorem evolvere et 
disserendi componendique rationem explicare studet. 
Vahleni vestigiis insistens Schulzius ***) luculenter 
de genere quodam ver^uum ^insiticiorum" quos credunt 
disserit. 

Quae cum ita sint, mihi proposui, ut denuo pauUo 
accuratius in Juvenalis artem compositionis inquirerem, 
quae nondum satis explanata mihi videtur. Qua in 
quaestione instituenda ita quidem versabimur, ut acriter 
interpretando poetae mentem et consilium indagemus, et 



*) Quaest. Juvenal. Acta. Sem. phil, Erlangen 1886. 
♦♦) Leipzig I» 1870 II» 1872. 
♦*♦) Quaest Juvenal. Hermes XXI 1886. 

qualis sententiarum nexus et progressio ab ipso sit prof ecta 
quam planissime illustremus. Haec igitur praefati, quaenam 
satirarum species atque dispositio sit investigare ex- 
periamur. Atque plurimas satiras poeta epistolarum forma 
induit, quippe qua commodius et elegantius hominum vitia 
retegere posset. In duabus vero satiris XIV et XV haec 
forma nuUa alia re nisi allocutione continetur, quae 
quomodo cum argumento ipso totius satirae cohaereat 
intelligi non potest. Quod quidem poeta cum multis in 
aliis satiris efficere conatur tum in satira III, quam optime 
conformatam esse omnes uno quasi ore viri docti inter se 
consentiunt. Poeta enim Umbricium Roma egressurum 
usque ad portam Capenam prosecutus eius causas Cumas 
emigrandi se audientem fingit. Hac in re per totam satiram 
sibi constare studuisse hisce ex vocibus, quibus Umbricius 
poetam alloquitur, cognosci potest: „ne nobis blandiar'' 
(v. 126), „non sumus ergo pares" (v. 104) „quid temoror" 
(v. 183). Verumtamen poeta hac ipsa in satira nonnullis 
locis instituti sermonis formam adeo non servat, ut de 
improviso legentes alloquatur ut v. 54 et v. 223, quibus 
locis oratio subita adhortatione interrumpitur, similiterque 
V. 281 „ergo non aliter poterit dormire", in quo versu 
omnes f ere interpretes adhuc haeserunt. Vahlenus*) 
primus dilucide demonstrat illud neque a poeta neque ab 
interlocutore quodam dici, sed conclusionis formulam esse 
Tiulla alia causa adhibitam nisi ut contraria sententia v. 282 
commodius adnecti possit. Quae si recte explicata sunt» 
etiam interrogationis signum delendum esse per se patet. — 
Eandem formam epi^Iicam refert satira quinta. Neque 
enim quisquam, dummodo v. 19 et v. 134 sqq. paulisper 
consideraverit, dubitare potest, quin poeta per totam satiram, 
quamvis in initio neminem alloquatur, ad Trebium se 
convertat. Nihilo minus Juvenalis identidem sive narrationis 
cursu adductus sive indignationis ardore inflammatus ab hac 
forma aberrare videtur ita, ut quem antea allocutus sit 

*) 1. c. pag. 15. 

omnino oblitus in totum eiusmodi hominum genus invehatur. 

Inde fit, ut saepius uno eodemque versu vel duobus dein- 

ceps versiculis numerus singularis cum pluraliconfundatur;*) 

^deterges** (v. 27) — „inter vos*' (v. 28); (v. 52) „vos tibi^ ; 

(v, 169) „tacetis*' — „te" (v. 170), Quid quod poeta pro 

persona secunda utitur tertia : ^aspice quam longo distendat 

pectore lancem*' (sc. Trebium) (v. 80)? Huc accedit, quod 

poeta id maxime egisse videtur, ut vilissimo illi clienti 

Trebio impudentiam obiceret| eique ostenderet, quam inique 

rex ut alias ita in proxima cena contra eum se gesturus 

esset. Ergo poeta de eo tantum dicit, quod futurum est, 

neque de cena certa cogitandum esse videtur.**) Idcirco 

passim per totam satiram tempora futura nobis occurrunt: 

„siccabis" (v. 47), „dabit'' (v. 53;, ^olebit" (v. 87), ,,erit" 

(v. 92), „tradentur'' (v. 116), „duceris" (v. 125), „ponere 

(v. 126), „ponentur" (v. 146), „iubebit" (v. 149), ,.praebebis 

(v. 172). Vivida autem et concitata oratione haec futura cum 

praesentibus temporibus nemo quod miscentur, mirabitur. ***) 

Quodsi Juvenalem cenam iuturam describere tenemus neque 

obliviscimur satiram leviorem epistolarum formam exhibere, 

minime in eo offendere possumus, quod non ubique singula 

narrationis membra in rectum temporum ordinem redacta 

sunt. Ita in satirae initio poeta, quale vinum parasito 

apponatur, exponit simulque aptissime adumbrat, quid illud 

apud clientem valeat. Has duas res non inter se coniunctas 

esse Ribbeckius nobis non persuasit. Nam hoc fere modo 

illud „de conviva Corybanta videbis" (v. 25) interpretari 

licet: Cliens vino percepto tam ebrius fiet, ut Corybantum 

more se gerere videatur.§) Profecto ista eclogae particula 

*) Valde miramur, quod Ribbeckius, qui alibi hunc usum agnoscit 
Juvenalianum, hoc in loco ita offendit, ut ex illa re spurios esse hosce 
versus coniciat. 
**) Schoenaichius (1. c.) et Mosengelus (1. c.) hoc rectissime ad Teuffelii 
de duplice recensione sententiam retellendam monuerunt. 
***) Aeque I 155 — 157: „lucebis — deducis" composita sunt. 
§) Cur Ribbeckio (1. c. pag. 140) hoc loco Juvenalis ,,torquet"* vel 
„torqueat'' pro ,,torques" (v. 26) scripsisse videatur, intellegere non 
possum. 

non minus apte illis versibus adnecti poterat, quibus^^ 
parasitum impudentem foris positum videmus.*) Sed 
nec^ssarium illud esse Ribbeckius demonstrare nequiit. Jam 
vero poetae quis hoc opprobrio dare velit, quod v. 49 sic 
scripsit: „Si stomachus ferret vino ciboque", quamquam 
praecedentibus versiculis omnino non de cibis verba fecit? 
Nempe eligit poeta ex materia, quae ei praesto est,. 
quod ad assequendum consilium suum aptum videtur. 
Nec minus nobis in altera satirae XI parte (a v. 55), 
qua amicus Persicus a poeta ad cenam frugalem invitatur» 
nobis offensioni esse potest, quod huius partis sententiae 
nullo certo brdine procedunt. Perfacile hoc dispositionis 
vitium excusatur forma epistolica, qua Juvenalis , quamvis 
simpliciter enarret, tamen singulas narrationis partes tam 
scite inter se conectit, ut hac maxime in satira et imbecillitas 
et praestantia poetae elucere videantur. 

Pulcherrimam vero epistolarum speciem satira IX prae 
se fert, in qua sola poeta coUoquii lormam ita adhibet, ut 
Naevolum, parasitum quendam, cum interlocutore collo- 
quentem inducat. Sed cum Naevoli mores ingeniumque 
ad ipsius vitae veritatem quasi depicta nobis videantur, 
interlocutoris personam, qui utrum poeta ipse an alius quis 
sit plane dubium est, non ita diligenter expressam invenimus. 
Nam aeque atque in satira III, 59 poeta hoc loco instituti 
sermonis rationem ita neglegit, ut oblitus se cum Naevolo 
colloqui, adhortatione illa vv, 118—123 inserta de improviso 
ad ipsum dominum se convertat. In distinguenda autem 
oratione, quae in libris valde corrupta exstat, Vahlenum**) 
sequimur, qui nobis quidem rectissime hunc locum 
emendare et interpretari videtur hunc in modum, ut 
emendatione Lachmanni „cave sis" recepta leni mutatione 
ex illo tradito „ut linguas*' commutet „tu linguas*'. Itaque 
Vahlenus sic scribit et interpungit: 



*) Ribbeckiiis 1. c. pag. 141. 
♦*) 1. c. pag. 27. 

„Vivendum recte est cum propter plurima tunc est 
Idcirco ut possis linguam contemnere servi 
Praecipue. Cave sis tu linguas mancipiorum 
Contemnas: nam lingua mali pars pessima servi. 
Deterior tamen hic, qui liber non erit illis, 
Quorum animas et farre suo custodit et aere." 
H^ec si recte a Vahleno emendata et distincta sunt,id quod 
Teuffelius*) de sententia inaniter repetita queritur, plane 
redargui mihi quidem videtur. Etenim ut saepius ita hoc loco 
Juvenalis sui similiimus fuit, cumv. 121 „nam**) lingua — servi" 
priora complectitur, ut contraria sententia v. 121 „deterior 
tamen'' commodius adnecti et per illum sententiarum 
circuitum quem vocaverim, eodem, unde disputatio orsa est, 
redire possit.***) Quae cum ita sint, oratio evadit in 
universam sententiam, qua poeta non. ad Naevolum, quo- 
cum adhuc coUocutus est, sed ad dominum ipsum se 
convertit. 

Jam nostra disputatione de satirarum specie ad 
iinem perducta pergamus earum dispositionem accuratius 
explicare. Atque id potissimum tenendum est poetam 
solere iam in initio uniuscuiusque satirae summam 
quaestionis indicare.f) Hac poetae consuetudine neglecta 
cum a multis aliis tum maxime a Ribbeckio haud pauci 
versus transpositi vel etiam ab Juvenale abiudicati sunt. In 
satira VIII quidem Ribbeckiusff) versus 4—8 falce critica 
resecandos esse sibi persuasit, quod fieri non posse aftirmat, 
ut unus nobilis et Aemilianos et Curios et Lepidos in 
avorum suorum numero referat. Quod vero Ribbeckius 
maiores enumeratos vituperat, id primum excusatur forma 
^pistolica, quam raro tam perfectam et omnibus numeris 

*) Mus. Rhen. XXI pag. 155. Bericht der Heidelberg. Phil Versaml. 

Leipzig 1866. 
**) Juvenalem „nam" scripsisse et correctio Pithoeanae lectionis et ceteri 
libri docent. 
***) de hac poetae coneuetudine infra copiosius nobis disputandum erit. 
f) Propositionis quae vocatur formulas eas, quas Juvenalis in satiris 

adhibet, Bergmuellerus diligenter congessit (1. c. pag. 398—399). 
tt) 1- c. pag. 96. 

absolutam reperimus, ut omnia verba ad eum spectent, ad 
quem satira scripta est. Deinde aliquantum notione inter 
se differre mihi videntur illud „censeri" (v. 2) et illud 
„male vivitur'' (v. 9), quae quidem verba sine dubio inter 
se opponi poeta voluit. Quae cum ita sint, S choenai chius*) 
mihi prorsus persuasit, cum in initio satirae poetam ipsum 
indicare contendit, quae sibi tractanda proposuerit. Etenim 
vv. 1—5 primum ei nobiles notantur, qui sola maiorum 
laude ^censeri*' volunt neque ipsi quidquam memoria 
dignum gesserunt. A vv. 6—9 tum ei carpuntur, qui 
maiorum gloria efflati vitiis flagitiisque se inquinant. Inde 
a vv. 10— 38 secundam disputationis partem („male vivitur"), 
a vv. 39 — 70 primam poeta accuratms explicat („censeri"). 
Tum ad rem ipsam transgrediens a v. 70 de eis rebus, 
quas sibi vv. 1—5 tractandas proposuit, latius disserere 
coepit. Quod quidem verum esse cum multa alia tum illa 
verba v. 74 „te censeri laude" docent, quibus quidem 
verbis summam quaestionis(v.l — 2 ^longo-censeri") significari 
poetam voluisse per se patet. Altera quaestionis pars 
incipere mihi videtur a v. 140. Nam sententiae, quae vv. 
140 — 146 continentur, omnino in tenorem versuum ante- 
cedentium non quadrant, quibus de provincia male ad- 
ministrata agitur. Propterea V a h 1 e n u s **) rectissime 
Ribbeckii sententiae adversatur, qui vv. 140)141 ut spurios 
etextu eiciendos esse arbitratur, Nam ut mihi quidem videtur. 
Juvenalis expositis rebus eis, quibus homo nobilis laudi 
futurae consulere possit, istis versibus suspectis ad alteram 
quaestionis partem transit, quam inde a vv. 6—35 indi- 
caverat. — 

Trahit causae similitudo ad satirae X initium. Aeque 
atque in satira VIII a poeta nonnuUa ex huius satirae 
argumento deprompta exordio (vv.l— 54) insertaesseintelleget, 
si quis accuratius sententiarum cursum totius satirae per- 



*) I. c. pag. 28. 
**) 1. c. pag. 10. 
***) 1. c. pag. 10 sqq. 

spexerit. Ac primum quidem poeta paucis verbis (vv. 1 — 22) 
demonstrat, quas potissimum res sibi narrandas proposuerit: 
Perpauci homines vera et extema bona discernere possunt* 
Nam „nocitura toga, nocitura petuntur militia". Plerique 
nimia pecuniae cura strangulantur. Ab hac re proficiscens 
eodem modo quo in satira VIII poeta inde a v. 23 res 
propositas paulo latius exponit. Exordio autem terminato 
poetam vv. 54 et 55 a diverticulis ad eam unde orsus est 
sententiam haud inepte redire Vahlenus*) rectissime 
docuit. Nam votis hominum inanibus expositis quaestionem 
claudit sententia universa: ^Ergo supervacua aut vel 
perniciosa petuntur", qua quidem poeta ad summam 
diputationis (vv. 1—12) respicit. Inde a v. 56 ad rem 
ipsam copiosius tractandam pergit. Sed in v. 56 expHcando 
plerique interpretes haerent. Vahlenus quidem reiectis 
emendationibus Lachmanni et Madvigii Juvenalem ita 
scripsisse conicit: 

„Ergo supervacua aut [sibi] perniciosa petunt nec 
Propter quae fas est genua incerare deorum.** 

Sed illud „petunt nec", quod a genuina lectione 
^petuntur*', quam et codex Pithoeanus et iemma scholii 
exhibent , longius discedit , mihi Vahlenus non prorsus 
probavit. Ergo circumspiciamus , quomodo hi versiculi, 
qui homines criticos vehementissime vexaverunt, cum 
sequentium sententiis cohaereant. Primum opes et honores 
appetere pemiciosum esse poeta Seiani exemplo illustrat. 
Non minus eloquentiam perniciei esse Ciceronis et 
Demosthenis vitae exitu demonstratur. Eadera causa laus 
bellica, vita longa, pulchritudo non appetenda sunt. Tum 
repetit poeta summam superioris disputationis v. 346: „Nil 
ergo optabunthomines?" Eandem fere sententiam in v. 55 
„propter quae — " inesse facile cognoscitur. Etenim v. 54 
^ergo — petuntur** digressione absoluta poeta, ut melius 
ad rem propositam progredi possit, summam disputationis 
coUigit. Itaque si post v. 55 interrogandi indicium facies: 
„propter quae fas est — deorum?*', apte colligatam 

*) 1. c. pag. 13. 

sententiam habebis hanc: Quaecunque homines a deis 
petunt, vana et perniciosa sunt. At hercule (sic fere poeta 
sibi ipse obloquitur) quid tandem a deis petendum est?*) 
Quod autem Vahlenus hiatum illum „supervacua aut" 
tolerabilem esse negat, satis erit nonnuUa similia ex satiris 
afferre: VI, 274 „sua atque", 468 „agnosci atque,** X, 281 
^pompa animam", XIV, 49 peccaturo obstet". 

Similiterque poeta satirae XIV exordium ita absolvit, 
ut vv, 70 - 74 summam superioris disputationis comprehendit 
et legentem haud inepte ad ea, quae iam in carminis initio 
dicta sunt, revocet. Atque id quod satirae propositum est, 
poeta hisce verbis indicat: „Plurimum enim intererit, quibus 
artibus et quibus hunc tu Moribus* instituas „(vv. 73/74). 
Atque illud quidem „artes" hoc loco idem valere mihi 
persuasi, quod „vitiorum elementa: his protinus illos Imbuit*' 
(vv. 123/124). Numquid illo „Moribus" poeta aliud sig- 
nificari vult nisi exempla parentium, quae „sponte tamen 
iuvenes imitantur*' — (v. 107)? Haec res in prima parte 
usque ad v. 106, illa vero in secunda usque ad. v. 331 
tractatur. Haec si recte interpretati sumus, nobis statuendum 
esse videtur, exordium v. 74 terminari, neque H e r t z - 
bergius**) nobis persuasit, qui exordium v. 106concludivult. 

In satira III bipartito id quod caput totius quaestionis 
est, indicatur versibus 5 — 9, quibus „incendia, lapsus tectorum 
assiduos ac mille pericula saevae Urbis" poeta enumerat 
et vv. 21 — 24, quibus in urbe nuUum locum artibus honestis 
esse demonstrat. Haec quidem res statim in prima satirae 
parte copiosius explicatur. Omnes vero illae res, de quibus 
iam vv. 5 — 9 quasi praeteriens poeta locutus est, in altera 
parte satirae inde a v. 190 accuratius pertractantur. 



*) Bergmuellero (1. c. pag. 401 sqq) assentiri non possum, qui 
Madvigii, Lachmanni, Friedlaenderi aliorumque emendandi conatibus 
reiectis ipse sane mira atque contorta interpretandi ratione usns 
contendit illud „propter quae" idem esse quod „adversus quae." 
**) translat. sat. Juvenal. Stuttgart 1867, 

Quod quidem ita se habere cum multis ex aliis rebus tum 

ex similitudine cognosci potest, quae intercedit inter verba 

vv. 5— 9 et ea, quae ad efficiendam transitionem poeta in 

vv. 190 sqq. adhibet: Comparanda sunt .illa verba v. 197 

^nulla incendia" et v. 268 „diversa pericula" cum vv. 7/8 

„incendia — pericula." 

Sed ut in initio uniuscuiusque fere satirae poeta 

breviter proponit, de quibus potissimum rebus sibi dis- 

putandum sit, ita eum in singulis satirarum particulis eosdem 

sulcos ducere facile cognosci potest. 

In sexta quidem satira poetam eas res, quas se de- 

scripturum esse iam vv. 133 — 136 indicaverat, indeav. 610 

pertractare Schoenaichius*) recte demonstrat. Qui quidem 

quamquam vv. 133 — 136 a Ribbeckio Juvenali abiudicatos 

Juvenalianos esse rectissime affirmat, tamen non satis plane 

explicat, quae ratio inter illos duos locos intercedat. Nam 

si attentius singula verba examinaveris, perfacile intelleges 

illud „Hippomanes" .(v. 133) idem esse, quod „Thessala 

vendit Philtra'' (v. 610/611)**), „carmen" (v. 133) unum 

idemque valere, quod, „maiores-cantus" (v. 610), denique 

quid illo „coctumque venenum Privignoque datum" (v. 134) 

poeta significari voluerit, si quis v. 134 cum vv. 629 sqq. 

„priviginum — est res" comparaverit, facile cognoscet. 

Schoenaichius quidem rem acu non tetigisse mihi videtur, 

qui mulieres audere privignos, si modo resistatit, cogere 

dicit, ut suis libidinibus satisfaciant. Neque vero mulieres 

privignos suis libidinibus satisfacere volunt, sed eas „propter 

nummos" venenum dare ex vv. 613 sqq. elucet. Ex eiusdem 

satirae versibus 161 sqq. haec eadem poetae consuetudo 

eminet. Res enim, quae hac in satira tractandae erunt, 

indicantur hisce verbis (v. 162): „Sit formosa, decens, 

dives, f ecunda, vetustos Porticibus disponat avos, intactior — ", 

S c h o e n a ichius***) etiam hoc loco omnes virtutes, quae 

*) 1. c. pag. 31. 
**) Confer scholiastae adnotatioiiera ad. v. 133 „Hippora anes — ad 

amatorias" cum adnotationibus ad v. 611 „philtra — amatorias." 
***) 1. c. pag. 8. 

vv. 161 sqq. enumerantur, in versibus insequentibus per- 
lustrari rectissime contendit. Sed hoc in uno ab illius 
sententia discedimus, quod illas res vv. 161 sqq. propositas 
uspue ad v. 200 tractari arbitramur. Nam de gravitate 
i. e. morum castitate*), quae superbia vitiari solet, poeta 
dicit inde a v. 177 usque ad v. 183, Tum de forma i. e. 
pulchritudine inde a v. 184 usque ad v. 200 verba facere 
pergit, quod quidem recte a nobis conici ex v. 186 
^jformosam nisi quae — " elucere videtur. 

Sed etiam in eis satiris, quarum in exordio eiusmodi 
propositiones non adhibentur, tamen recta illa quam supra 
diximus interpretatione, quid potissimum poeta spectaverit 
perfacile cognosci potest. Occurrit perlustrantibus nobis 
satira VI, in qua, ut Ribbeckius rectissime demonstrat, omnia 
hoc unum spectare videntur, ut amicus ab ineundi matrimonii 
consilio deterreatur. Dicit enim Juvenalis „Circumspice, 
mi Postume, mulieres plebeias, patricias, quin etiam uxorem 
imperatoriam, omnes hae perfidae in maritos sunt. Sive 
formosae, fecundae, sive castae sunt, tamen minoribus 
ineptiis invisae maritis fient. Ergo quoniam puellam haud 
dubie non amatam in matrimonium ducturus es, ea mox 
tibi imperabit, perfidia, vitiis, ineptiisque te vexabit. Haec 
fere summa quaestionis est, qua prioris partis sententiae 
continentur; huc omnia narrationis membra tendunt. In 
altera autem parte (inde a v. 286) summa quaestionis 
nonnihil recedere videtur. Etenim hic in universum de 
divitibus uxoribus agitur. Interdum poeta, quasi ei in 
mentem venerit, re vera cum amico rem agi» se ad eum 
ipsum convertit. Huc referas non tam illud „tu callcas" 
(v. 312), quod . quidem in universum dictum mihi videtur 
€sse, quam illud „tibi iuncta recumbit" (v. 448). Sed 
Juvenalem propter hanc exiguam componendi artem esse 
vituperandum licet concedendum sit, tamen W e i d n e r o**) 
adversandum est, qui cum hac ex re tum ex satirae 



••*) conter scholiastae adnotationera ad hunc versum. 
**) edit. praef. p. 12. 

magnitudine coniciendum esse censet, satiram VI non uno 
quasi fetu editam esse. Sed e? eo quod nostra satira 
multo plures versus continet quam quaelibet alia, nequaquam 
colligi potest eam ex compluribus conglutinatam esse. Nam 
ut antiqui libri sexcentos vel etiam mille versus complecti 
solent, ita satira VI, quoniam ex versibus sexcentis 
sexaginto uno constat, satis ad librum explendum habuit. 

Nunc est disputandum, quo ordine singula satirae 
capita collocentur et quomodo se excipiant. Atque primum 
quidem id moneri potest, Juvenalem singulas narrationis 
partes sine uUo ordine pertractare consuesse. Quod quidem 
in satiris V et XI excusationem habere formae epistolicae 
iam supra a nobis demonstratum est. Idemque in satira XVI^ 
excusatur eo, quod quasi mutilata nobis tradita est. Cuius ini- 
tium integrum et intactum esse mihi cum Bergmuellero (1. c. 
pag. 455)persuasumestnec Jahnio Weidneroque lacunam post 
V. 2. statuentibus obtemperandum esse videtur, Atque, ut ego 
sentio, vv. 2 et 3 artissime int^r se cohaerent, modo rectam 
adhibeas interpretationem. Nam in versu 2 particulam 
„nam" ac versus primi „felices" respicere Bergmuellerus 
recte ostendit. Praeterea illud „secundo sidere" (v. 3), quod 
Weidnerum maxime offendit, non ad felicitatem militiae 
sed ad tironem in castra introiturum spectare mihi videtur. 
Scholiastes recte, ut opinor, totum locum explicavit hunc 
in modum; „Si sint pericula nuUa, quamvis timidus sum, 
tamen eo ad militandum,'* eiusque interpretatione usi 
orationem sic expediendam esse censemus : „Quis numerare 
queat praemia militiae felicis? Felicis inquam. Nam 
quamquam militiam felicem esse haud ignoro, tamen, quod 
pavidus sum, nuUa pericula imminere volo.*' Sic totus locus 
nihil offensionis habet neque opus est illam lectionem traditam 
jjme" in „ne" mutari, ut Bergmuellerus proposuit (1. c. 
pag. 455). His praemissis nunc ad satirae dispositionem 
tractandam transeamus: Videtur enim haec ecloga duas 
omnino partes habuisse, quarum priore etiam nunc servata 

praemia omnium militum communia pertractantur, altera 
non exstat in codicibus.. Illam partem poeta iterum sic 
distinguit, ut primum praemia a militibus vi ac superbia 
arrogata, tum legitime eis a magistratibus proposita 
enumeret. Ex eis quibus milites togatis praeferuntur 
praemiis Juvenalis duo aftert, iudicium nullis ambagibus 
impeditum (35 — 50) et filii potestatem etiam vivo patre 
testandi (51 — 60). Sed a contrario proficiscens poeta, quot 
quantaque pericula eis, quos „arma non tegunt," in causis- 
agendis sint superanda, ostendit ac deinde tribus tantum 
versibus (48 — 50) rem ipsam perstringit. *) Hac autem in 
re facile quispiam offendat, nisi secum reputaverit, quani 
exigua arte ab Juvenale satirae elaboratae sint. 

Similiterque res se habet in satira XIII. In eius 
dispositione enucleanda sequimur Rupertium ,**) qui in 
carminis initio „totum eius argumentum" omniaque solacia 
„in epitomen quasi'' redacta exhiberi et deinde copiosa 
oratione exornari rectissime iudicat. De una autem re 
dissentimus a Rupertio, quod cum ille exordium vv. 1—12 
contineri statuat, nos v. 22 demum finiri contendimus. 
He rtzb ergii***) sententia, qui totam satiram duas in partes 
dividendam esse censet quarum in altera de philosophia, 
altera de peritia tractari ille ex vv. 19 sqq. conicit, prorsus 
reicienda nobis videtur. Sed illam sententiam . generalem^ 
quae vv. 19 sqq. continetur, nisi fallor, poeta interposuisse 
videtur, qua, ut in extremo satirae exordio facere solet, 
superiora colligat. Exploremus igitur paulo accuratius 
huius satirae dispositionem. Sic fere poeta loquitur: Sunt 
multi fraudatores, multo plures mali quam boni (v. 23 -38). 

*) Assentior Beerio (Spicil. JuvenaL 1885 pag. 46), qui quod scholiastes 
exigui satirae XVI ambitus causam afferre omisit, qua optime eam 
ab Juvenale abiudicare posset, ex eo concludi posse affirmat satiram 
non fragmentum a poeta vel ab amicis imperfectum editam esse, 
sed casu aliquo folia ultima codicis archetypi intercidisse(cf. Buechelerus 
Rhen. Mus. 29). 

**) ed. sat. Juvenal. c. comment. Leipzig 1819. 

**♦) translat. sat. Juvenal. Stuttgart (1864—67). 



— 19 - 

Tum deflectens a proposito poeta morum simplicitatem 
veterum describit (38 — 59), et illuc rediens, unde deflexit, 
pravitatem morum, quae tum fuerit, adumbrat. ( — 74 v.) 
Deinde huius rei causas afferens pedacile esse ostendit, 
testes contemnere superos et describit, quomodo peiurus 
quidam se gerat (v. 75 — 85). Alii enim deos esse quum 
negent sine uUa cunctatione peierant, alii deos quidem esse 
putant, tamen avaritia aliisve causis commoti peierant 
(vv. 86 — 89). Duas illas series versiculorum 75 — 85 et 
86 — 89 Ribbeckius*) transponendas esse arbitratur, quod 
illa in universum, haec proprie dicta sint. Primum quam 
-arte vv. 86 — 89 cum proxime sequentibus cohaereant, ex 
oppositione verborum ^intrepidi" (v. 89) et ^metuens*' (v. 90) 
facile cognosci potest. Tum poeta digressione absoluta 
(v. 86)' ad eam unde orsus est (vv. 75 sqq.) sententiam redire 
videtur, qua affirmat facile et pronum esse deos contemnere 
eamque causis allatis comprobare conatur**) (86 — 119). 
Inde a V. 120 eiusmodi transitum efficit, ut novum solaciorum 
genus afferri exspectemus. Neque tamen hanc spem 
sequentibus versibus explere videtur. Nam re vera ad eas 
causas, quibus iam vv. 23—75 amicum summa deposita 
fraudatum consolari studuerat, recidit, quas nunc uberiore 
oratione explicat. Quae cum ita sint, quamquam concedendum 
est, ordinem rerum non bene a poeta distinctum esse, 
tamen potius traditum versiculorum ordinem servandum 
esse arbitramur. ***) 

Mirum vero ac singulare exemplum ordinis rerum 
valde disturbati in satira I exstare mihi videtur. Poeta 
enim inde a v. 84 paulo longius repetens quidquid homines 
inde ab antiquissimis temporibus agant, votum, timorem. 



*) 1. c. pag. 145. 
**) Haec si recte interpretamur, iniuria Hermannum et Jahnium (edit.) 

post y. 85 incisionem fecisse cognosci potest. 
***) Mosengelum (1. c. pag. 17 sqq.) ratione illa Teuffelii refiitata hunc 
locum etiamsi foede disturbatum tamen integrum esse nobis probavisse 
facile concedimus. 

iram, voluptatem, gaudia, discursum „farraginem*' sui libelli 
fore ostendit. Imprimis vero sua aetate summam vitiorum 
Gopiam inveniri affirmat : ludendi cupiditatem, insolentiam 
aedificandi et epulandi. His rebus poeta addit, qua ratione 
divites tum sportulam distribuere consuerint: praetores et 
tribunos similiter ac libertinos neutiquam vereri divitis 
patroni ,.limen vexare." Deinde ab hac re deflectens de 
libertini divitiis et de pecunia generatim disserere coepit. 
Versu 117 a diverticulis ad intermissam orationem rediens 
sportulae distributionem nobis depingere pergit *) De 
vv. 127. 131 magna dissensio est inter viros doctos. 
Hirschfeldius**) quidem totam istam versiculorum seriem 
suo loco ineptire affirmans ex hac satira post v. 130 
satirae III tamquam in suum locum interponendum esse 
ostendit. Qui quidem versus quamqam si abessent a nuUo 
desiderarentur, tamen hine causam eorum eiciendorum 
repeti posse negamus. Omnis igitur de vv. 127 — 131 
quaestio redire eo mihi videtur, ut diiudicemus, utrum suo 
loco apte legantur necne. Atque Heinrichius (comment. ad 
Juv. sat.) auctore scholiasta istos versus artissime cum 
proxime antecedentibus cohaerere et poetam summum 
honorem (v. 117) significari voluisse docet. Quod non ita 
esse facile probari posse videtur. Sententiarum enim series 
a V. 127 incipiens cum eis versibus, qui proxime antecedunt 
(vv. 95 — 126), prorsus non cohaeret, quum tota narratio, 
quae vv. 95 — 126 continentur, quamvis compluribus 
digressionibus interrupta per se integram quaestionis partem 
efficiat. Huc accedit, quod si versus, de quibus agitur, in 
medio relinquimus, facile cognoscitur, poetam in extrema 
parte alterius quaestionis, quae usque ad v. 146 pertinent, 
eam sententiam, quam iam vv. 94 et 95 de sordido 
nepote aperire coeperat, hoc loco pergere latius explanare. 
Quod verum esse facile intelleges, sihaecce verba „fercula 



*) Haec si recte exposuimiis, post v. 116 non fortius incidendum putamus. 
**j Hermes Vm. 476. 

septem secreto cenavit'' (vv. 94 et 95) et ^Antiquis 
una comedunt patrimonia mensa*' (v. 138) inter se 
contuleris. Quae cum ita sint, vv. 127-131 eodem, 
quo tota quaestio tendit, referendi sunt, ad illas 
sordes divitis, quas poeta iam vv. 94 et 95 notaverat, 
eamque ob causam loco suo retinendi esse nobis videntur. 
Hoc vero modo Juvenalem ad orationem longe praegressam 
exigua arte descendere vel potius praecipitare licet con- 
cedendum sit, tamen si quis ad eius consuetudinem satiras 
componendi attenderit, id non magnae offensioni esse potest. 
Haec enim compositionis vitia unde repetenda sint, 
si quaeritur, imprimis videmus Juvenalem in persequendis 
eis rebus, de quibus in satiris agitur, nimis angustae 
minutaeque diligentiae indulgere, qua quidem saepe pro 
concinnitate orationis longius a re proposita aberrat. 
Priusquam vero ad hanc rem ipsam aggrediamur, sententiae 
eorum virorum, qui de digressionibus, quae in Juvenalis 
satiris apparent, disputaverunt. recensendae mihi sunt. 
Hoc in numero sunt Lupus,*) qui prorsus Hermanum**) 
secutus est, et W e i^ e us.***) Atque Lupus, quamquamRibbek- 
kium haud raro gravissimis causis allatis redarguit, tamen omni- 
bus in rebus non satis caute rem instituere mihi videtur. 
Nam^ut complures satirae V locos ab illo in suspicionem 
vocatos conservet, parum gravem causam affert, cum dicit: 
^oratio uno semper tenore progrediens quemcunque lec- 
torem defatigaret, nisi interdum brevibus deverticulis inter- 
rumperetur." At omnes digressiones Ribbeckius omnino 
non vituperat, sed tales tantum, quae a sono et tenore totius 
loci prorsus abhorrent. Imprimis vero Lupus in his diver- 
ticulis statuendis nimis longe progredi videtur. Neque enim 
complures versus singularum satirarum, quos hoc in numero 
habet, non modo a summa rei alieni sunt, sed ad totius 
loci sententiam prorsus necessarii sunt. Ac nuperrime 

*; Vindiciae Juven. diss. Bonn 1864. 
**) Zeitschrift tiir Alterturaswissensch. 1844. 
♦**) Quaest. Juven. diss. Halle 1885. 

Weiseus de hac Juvenalis consuetudine componendi dispu* 
tavit. Qui quidem hoc docet poetam solere singulas sati- 
rarum partes nullis coniunctionibus adhibitis componere et 
persaepe a proposito digredi. Sed exempla et abruptae 
quam vocat orationis et digressionum quam plurima attulisse 
satis habet neque rationem et consilium illius consuetudinis 
accuratius explicare conatur. Quod cum ita sit, operae 
pretium esse videtur denuo de hac Juvenalis arte compq- 
nendi paucis disserere. 

Id enim maxime proprium Juvenalis esse videtur sen- 
tentiam generalem singularibus rebus enarratis accuratius 
explicare et exemplis compluribus prolatis plenius illustrare. 
In eis vero rebus persequendis tantam diligentiam adhibet 
poeta, ut eae quasi oculis obiectae nobis videantur esse. 
Qua quidem re quamquam maximas satirarum amoenitates 
ortas esse facile concedimus, tamen saepenumero fit, ut 
ieiuna et languida explicatione animos nostros defatiget et 
imprimis narrationis progressionem moretur et retardet. 
In satira VI quidem inde a v. 261 mulierum Romanarum 
cupiditatem in arenam descendendi denotat. Extrema hac 
in descriptione poeta paucis lineis veram et vividam imaginem 
talis mulieris gladiatoriae adumbrat hisce versibus: 

„Aspice, quo fremitu monstratos perferat ictus, 
„Et quanto galeae curvetur pondere, quanta 
„Poplitibus sedeat quam denso fascia libro, 
„Et ride, positis scaphium quum sumitur armis." 
Itemque Juvenalis in satirae I vv. 75 et 76 non satis habet 
hortos, praetoria, mensas enumerasse, poculum quamvis 
paucis verbis tamen tam egregie depingit, ut in manibus 
quasi teneatur. Postremo in disputationem vocandus est 
locus, qui exstat in satirae II v. 86 sqq. ubi „Orgia Bonae 
Deae", quae viri efFeminati muliebrem in modum tum 
colere solebant, primum universe describi rectissimme 
Weidnerus*) ostendit. Tum a v. 93 poeta haec orgia 
accuratius explicare pergit. Invv. 91et92 Ribbeckius**) 

*) comraent in Juvenal. satiras. 
**) 1. c. pag 138. 

non recte haerere videtur. Qui quidem illa verba 
„Talia secreta coluerunt Orgia taeda Cecropiam — " 
quum accuratiorem desiderent descriptionem, unde pen- 
deant, post v. 114 transponenda esse contendit. Concedo 
facile illis versibus deletis nihil desiderari. Assentior ei 
inde a v. 93 aliam quaestionis partem initium capere, quae 
quidem omnino non cum praecedentibus ne transitionis 
quidem particula coniuncta est. Atlamen Ribbeckii senten- 
tia improbanda est; nam, ut Wirzius*) rectissime monet, 
transpositis illis versiculis 91 et 92 foedissime v. 114 a 
V. 115 dirumpitur, qui quam arte inter se cohaereant, 
Ribbeckius **) ipse intellegere videtur hunc in modum 
disserens: ^Nun darf L (i. e. vv. 115 sqq.) nicht zu weit von 
1 (i. e. vv. 110 — 114) getrennt werden wegen der Be- 
ziehung der Phrygischen Sitte auf den Dienst der Cybele." 
Quae cum ita sint, isti versiculi 91 et 92 suo loco re- 
tinendi sunt. Nani haud inepte versui 90 adnectuntur, 
quo quidem versu series praegressa sententiarum clauditur. 
Saepissime autem inveniuntur ea exempla, quibus Juvenalis 
sententiam universam latius explicare et exemplis illustrare 
studet, qua quidem ratione identidem ingrata verborum 
copia et illa repetitio quae vocatur sententiarum procreantur. 
Huc referendi sunt illi satirae VI vv. 349 — 51, quibus Ju- 
venalis omnes ad unam coniuges et nobilissimas et vilissimas 
adulterii scelere maculatas esse queritur. Media enim in 
narratione insistens superiora colligit et insequentia prae- 
parat poeta v. 349 : „Iamque eadem summis pariter mi- 
nimisque libido." Quo in versu quum quas mulieres illis 
verbis ^summis** et ^minimis" significare poeta voluerit 
facile intellegatur, nihil ad perficiendam sententiam requiri 
putamus. Nihiio secius studio rem quam accuratissime ex- 
plicandi ductus poeta addit : „Nec melior, silicem pedibus 
quae conterit atrum, Quam quae longorum vehitur cervice 
Syrorum.^ Simili ratione in satirae XIII v. 135 generalis 
sententia haec: „Sed si cuncta vides simili fora plena 

♦) Philolog. XXXVII vol. 
**) 1. c. pag 138. 

querella," exemplo de vita Romanorum media sumpto 
illustratur hunc in modum: „Si decies lecti^ diversa parte 
tabellis Vana supervacui dicunt chirographa ligni, Arguit 
ipsorum quos littera gemmaque princeps Sardonychum, 
loculis quae custoditur eburnis/ Aliis locis a poeta exem- 
plis prolatis universa sententia subiungitur ita, ut haud 
raro nihil aliud nisi conclusio ex illis facta videatur esse, 
quae nonnumquam valde languidam et illepidam speciem 
prae se fert neque omnino necessaria ad totius loci sen- 
tentiam est. Itaque cavendum est, ne huiusmodi locos 
falce critica resecemus. Cuius generis ex satiris promam 
exempla haec: In satirae XIII v. 166 poeta superiora 
exempla complectitur sententia communi hac: „Nempe 
quod haec illis . natura est omnibus una." Eandem ver- 
borum sententiarumque repetitionem vel uno vel duobus 
compUiribusve deinceps enuntiatis expressam invenimus 
in satirae II v. 14: „rarus sermo — magna tacendi libido;'" 
XII vv. 62/63 ,.tempora prospera — fatum valentius;" XIV. 
vv. 64 — 70 ^stercore foeda — perfusa luto — labe 
vitioque*' haec quidem verba sono nonre inter se discre- 
pare quis est qui neget? Itemque in satirae VI vv. 21— 24 
de adulterio his sui simillimis vocibus utitur: „lei:tum con- 
cutere — genium contemnere fulcri ; antiquum et vetus — 
argentea saecula.*' 

Ex hac Juvenalis consuetudine qua res uberius quam 
opus est explicat, haud diibie illae digressiones profectae 
sunt, quibus Juvenalis satirae valde abundant. Atque primum 
quidem eos locos oculis subicere statui, ubi poeta aut in- 
dignationibus aut adhortationibus praeter exspectationem 
et praeter necessitatem insertis longius deferri neque dis- 
putationis cursum tenere videtur. Ad hoc genus adum- 
brandum exordiamur a satirae V. vv. 107 — 113. Hoc loco , 
poeta haud ita scite ferculorum enumerationem verbis 
indignationis subito interpositis dirumpit, quam ob rem 
Ribbeckius*) hosce versus ut spurios seclusit. Quod 
quo jure hoc fiat, ut diiudicari possit, prius videamus, 

*) 1. c. pag 105 sqq. 

quorsum ecloga spectet. Rectissime Ribbeckius docet hoc 
maxime poetam egisse, quot quantisque contumeliis cliens 
ille vilissimus inter cenam a divite patrono affectus sit 
enarrare eo potissimum consilio, ut parasiti pudorem 
excitaret. Narrationis autem qua ratione Juvenalis utitur, 
fieri non poterat, quin legentes, etiamsi id poeta in 
animo non haberet, ad patronum contemnendum ultro 
adducerentur. An non laetitia quadam singulos orationis 
aculeos etiam in dominum conversos videmus ? Ribbeckius 
quidem id quoque poetam «pectasse negat, quippe quod 
a simplici eclogae tenore et concinnitate abhorreat. Quid 
vero quaeso sibi volunt isti versus 32 et 33 ^Cardiaco 
numquam cyathum missurus amico; Cras bibet Albanis 
aliquid de montibus aut de Setinis — ," quid vv. 132 — 145, 
nisi facete humilitatem et improbitatem divitis castigant? 
Eodem vv. 107—113 spectare neque alieni a poetae con- 
silio esse videntur. Desideramus quidem hanc satirae 
partem artius cum antecedentibus versibus conecti. Re- 
quirimus etiam in digressionis fine particulam transitionis, 
qua poeta a diverticulo ad rectum narrationis tramitem 
descendat. Sed similiter res se habet in eiusdem satirae 
vv. 136 sqq. Hoc quoque loco poeta digressione v. 145 
absoluta illuc unde abiit rediens nuUo transitu parato cenam 
describere pergit. Enimvero indignatione imo ex animo 
vehementer eftusa ars illa componendi sane exigua ex- 
cusatur. Eiusmodi iracundi animi motibus quotiens Juvenalis 
totius disputationis tenorem parum scite dirumpere soleat, 
si quis attenderit velut in satirae II vv. 121 sqq., 126 sqq., 
IV, vv, 66 — 68, cavebit nimirum, ne haec, quae prorsus 
non ab Juvenale aliena sunt, ab eo abiudicet. 

Sed iam convertamus animum ad eos locos, ubi 
poeta adhortationes versibus compluribus inclusas inter- 
ponit nulla alia causa, ut mihi quidem videtur, nisi ut 
rapidum narrationis flumen paululum retardet. Cuius 
quidem generis multa ex satiris exempla promi possunt. 
Sed satis esse mihi videtur unum exempluni paulo diligentius 
explicare, quod legimus in satirae IX vv. 118 — 123. Hi 

versus gravissime criticos vexaverunt, ac permulta in His- 
tentata sunt, ut plane corruptus locus sanaretur. Optinne 
eos a Vahleno emendatos et distinctos esse iam supra. 
ostendimus. Poeta enim dicit: „Ob eam potissimum causam 
recte vivere debes, ut servorum linguas contemnere possis. 
Imprimis tibi cavendum est, ne linguas servorum nihilL 
aestimes. Sed multo deteriore condicione is est, qui tur— 
piter vivendo servis irrisioni et contemptui erit."*) Quid 
tandem est, quod hac in orationis conformatione offendat 
aut supervacaneum esse videatur? Equidem non moda 
omnino nihil abundare, sed etiam scitissime poetam orationia 
cursui valde incitato adhortatione interposita moderatum 
esse affirmo.**) 

Atque hoc loco etiam de ea Juvenalis ubertate ser- 
monis paucis nobis disputandum est, qua persaepe a re 
proposita deflectit, ut ad eam rem, de qua agitur, pauca 
adiciat. Haec uno fere versu inclusa per parenthesin- 
quasi interponere solet, velut in satirae I vv. 48 et 61 
voces illas ^inanes" et ^Automedon** enuntiato causali- 
addito accuratius explicare studet. Ad eandem consue- 
tudinem notionem aliquam certius definiendi revocari pos-- 
sunt hi loci : Sat. III V. 242. IUud enuntiatum „namque — "• 
nuUa alia causa adiectum esse videtur nisi ad explicandam 
vocem „dormiet" (v. 241). Nec aliter res se habet in 
satirae IV vv. 76 sqq., et X vv. 302 sqq., quibus locis 
poeta per interrogationem notiones „villicus" (v. 77) et 
„larga" (v. 302)., quasi excusare studet. Tum similia 
vide in satirae VII v. 217: 



*) Sic Vahlenus (1. c. pag 27) rectissime, quid sibi velit illud „liber; 
non erit illis," circumscribere videtur neque nobis Schoenaichius 
(1. c. pag 21) probare potest, qui docet poetam. dicere voluisse 
„diyes patronus, ut taceant, servis maiorem cotidiani victus partem 
et plus aeris dat quam dare debet.'* 
**) Ribbeckio (1. c. pag 1 12), qui nostros versus Juvenali adimit, hoc 
contradicendum est, quod omissis vv. 118 — 124 ea, quae sequuntur 
a V. 125, minime cum antecedentibus cohaerent. 

-„Quodcunque est Cminus est autem quam rhetoris aera)** 
et in satirae XI vv. 168 sqq. Idemque mihi iudicandum est 
de satirae VI v. 460. Hic locus Paldamum*), 
Ribbeckium**), Mad vigium***) vehementissime vex- 
avit. Circumspiciamus igitur sententiarum tenorem, qui 
€st in illis versibus. Inde a v. 457 enim poeta sibi pro- 
posuisse videtur, ut enarraret, quomodo dies a muliere 
divite distinguatur. Hoc enim poeta dicit : ^lntolerabilis 
-est dives femina, quod omnia medicamina vel etiam foedis- 
sima aspectu (i. e. turpe v. 457) in cute curanda et forma 
excolenda adhibere se posse putat. Interea (i. e. donec 
gemmas et elenchos coUo circumdedit) talis domi in mariti 
conspectum venit, sed moecho semper ornata vult videri.** 
Tum poeta describere pergit, quomodo dives mulier cutem 
<:uret. Sic sine ulla offensione oratio apte progreditur et 
rectissime Na eg elsbachius§) Madvigio§§) adversatus 
est, qui vv. 461 — 63 et 464 — 66 inter se transponendos 
esse contendit. Etenim ne ita quidem neque „quomodo" 
(V. 464), neque ^interea** (v. 460) quidquam habent, quo 
referri possint. Qui quidem versus (460) quomodo ad 
sententiarum cursum quadret, si quis perquisiverit, eum 
parenthesis loco abunde insertum omnino nihil ad senten- 
tias totius loci perficiendas conferre inveniet. 

Quos locos ubi perlustravimus, tamquam commune 
omnium hoc animis nostris se ofFert, quod poeta notionem 
aliquam parenthesi interposita accuratius explicare vel 
certioribus finibus circumscribere studet. 

Eademque ratione ductus poeta illas digressiones 
inseruisse mihi videtur, quae ad disputationis progressionem 
interdum non modo nihil conferunt, sed foedissime eius 
concinnitatem et aequabilitatem perturbare solent. 
Cuius quidem generis maxime memorabile exemplum 

*) Zeitschrift fiir Altertumswissensch. 1838. 
**) de satira VI. pag 159 sqq. 
♦**j opp. II pag. 196. 

§) Rhen. Mas IH. 
§§) opp II. pag. 196. 

exstat in satirae I vv. 95 sqq., de quo iam supra copiosius 
disputavimus. AHae eiusmodi digressiones praeter neces- 
sitatem additae in omnibus fere satiris deprehenduntur. In 
satira ll quidem inde a v. 93 accuratissime singuli 
feminarum apparatus describuntur, quibus ad orgia Bonae 
Deae rite colenda opus erat. Tum de Othonis effeminata 
moUitie poeta nonnulla addit. Hac digressione absoluta 
poeta singulas Orgiorum res enarrare pergit. Hoc enim 
modo mentem poetae interpretari licet : „ Viri isti effeminati 
muliebrem habitum et speciem affectare non verentur. 
Itaque hic (i. e. ubi eiusmodi res, quas supra narravi, 
geruntur) nuUus verborum pudor inveniri potest, sed 
Cybeles libertas regnat." Itaque digressione e verborum 
ordine exempta non modo nihil desideratur, sed sic demum 
orationis concinnitas plane restituitur. Etenim illa de 
Othonis moUitie' narratio cum proxime insequentibus adeo 
non copulata est, ut inter vv. 109 et 110 oratio valde 
curta sit et claudicet. 

Vide similia in satirae VIII vv. 211 sqq., quibus illa 
de Neronis immanitate digressio parum scite inseritur. 
Versu 231 poeta ad rem, quam instituit, redire studet, 
sed etiam hoc loco requirimus vinculum quoddam, quo 
digressio cum subsequentibus conectatur. — Pluribus igitur 
locis tanta neglegentia digressiones tamquam pannos poeta 
inculcat, ut videatur oblitus esse rimas inde ortas explere. 
Nimirum facile concedo nonnullis locis poetam studuisse 
digressiones cum summa quaestionis conglutinare ut in 
satirae IV v. 55, X v. 54 particula, „ergo", XII, 111 
particula „igitur" addita. In satirae X v. 185 poeta ad 
orationem digressione interruptam redit repetita interrogatione 
versus 179: ^qualis redit?^ — Attamen hi quoque loci 
usque eo non limati neque prorsus elaborati esse videntur, 
ut facile singularum partium commissurae perspici possint. 

His quoniam ad finem perducta est haec disputationis 
pars, restat, ut qua ratione singula quaestionis argumenta 
in satiris inter se conexa sint paucis ostendamus. Atque 

primum hoc animadvertendum est poetam saepenumero, 
si ab una disputationis parte ad alteram transit, simplices 
ac solutae potius. quam poeticae orationi convenientes for- 
mas usurpare. Intueamur hosce locos: sat. IV, 11 „sed 
nunc de,'' VI, 59 „quod cum ita sit," VIII, 98 et XI, 9 
^porro**, XI, 70 et XVI, 51 ^praeterea,** aliaque similia. 
Has quidem particulas rhetoricas, imprimis vero eas for- 
mulas, quibus ad maiores minoresque locos transitus fiunt, 
Bergmuellerus (Quaest. Juvenal. Erlangen 1886 pag 413 sqq.) 
tam copiose congessit, ut addi riihil possit supra. 

Quae Juvenalis consuetudo quamvis ab illo viro doc- 
tissimo satis diligenter explicata et uberius illustrata sit, 
tamen quaestionem nondum ad hunc finem perductam esse 
censemus, ut, qui denuo eam movere novaque luce aspergere 
conetur, in re manifesta operam perdere videatun 

Atque illam poetae consuetudinem transeundi valde 
miramur nonnullis criticis tam gravi offensioni fuisse, ut 
huiusmodi locis genuinam transitus formillam excidisse 
censerent. Weidnerus*) quidem in satirae XVI post 
versum 34 orationem mancam statuendam esse sibi per- 
suasit. Ad stabiliendam suam sententiam sane miras 
causas affert has ; „Die Verbindung mit dem vorausgehen- 
den Teil ist verloren gegangen. Vielleicht ist der Uber- 
gang ein spaterer Zusatz, verfertigt mit Riicksicht auf 
Vers 7.*' Sed si quis v. 35 posterius additamentum esse 
putat, is idem de versu 7 iudicare debet. Neque vero hoc 
loco quidquam off ensionis restabit, dum modo recte senten- 
tiarum nexum evolvamus. Videtur enim ecloga, ut iam 
supra demonstravimus, duas partes habuisse, quarum priore 
etiam nunc servata praemia omnium militum communia 
pertractantur. Hanc satirae partem poeta iterum sic 
distinguit, ut primum praemia a militibus vi ac superbia 
arrogata, tum legitime eis a magistratibus proposita 
enumeret. Quae cum ita sint, versus 35 accuratissime ad 



♦) edit. Sat. Juv. pag. 308. 

sententiarum cursum quadrare videtur. Idcirco etiam hoc 
loco poeta per iormulam usu scholastico consuetam ac 
paene tritam ad aliam disputationis partem transit. 

Ac licet nobis etiam longius hac in via progredientibus 
eos quoque locos conferre, ubi Juvenalis formula conclusionis 
adhibita transitum efficit. Solet enim poeta mediam inter 
narrationem sententiam uni versam interponere, qua commodius 
graviora ex eodem genere affere vel opponere possit. 
Haec quidem sententia in confinio binarum quaestionis par- 
tium coUocata et superiora coUigit et insequentia pr.aeparat. 
Id componendi genus Vahlenus (ind. lecit. aest. Univ. 
Berolin. 1884) luculenter docteque explicavit et exemplis 
coUectis illustravit eo consilio, ut satirae VII v. 138 multis 
criticis suspectum et e textu remotum suo loco restitueret. 
Hoc enim loco eandem sententiam his verbis „et tamen -- 
utile" et ^Convenit illis^ repetitam invenimus, quo tnelius 
sententia priori opposita (,.sed finem" v. 138) adnectatur. 
Eis exemplis, quae Vahlenus ad hunc locum conservandum 
attulit, facile multa alia addi possunt. In satirae VI v. 224 
summam eorum, quae inde a. v. 207 de mulieris cupiditate 
imperandi narravit, una hac sententia ^imperat ergo viro*^ 
colligit nulla alia causa nisi ut contraria illa „sed mox 
haec regna relinquit" commodius opponantur. Similiter- 
que oratio in satirae VIU vv. 73 sqq. conformata est: 
„Rarus enim ferme sensus communis in illa Fortuna; sed 
te censeri laude tuorum ~." Idem iudicium ferendum 
est de satirae IX vv. 45 sqq.: „Servus erit minus ille 
miser, qui foderit agrum quam dominum. Sed tu sane 
tenerum — ." Ribbeckius vv. 48 et 49 ut alienos a tenore 
totius loci eiciendos esse putat. Sed poeta quid his versibus 
voluerit, facile, qui totam sententiarum seriem accuratius 
examinaverit, intelleget. In hanc.enim sententiam loquitur 
poeta: ^lnfructuosum opus faciunt ei, quid dominum et 
dominam inclinant ; sed tu nimirum — hoc Naevolus secum 
ipse colloquitur — te pulchrum esse opinaris. Vos autem 
humiliores estis quam ut cultori indulgeatis (h, e. is, qui 

dominum et dominam colit) et vestro morbo, quem me 
putatis, quidquam donetis." Sic dum modo recte illud 
^cultor" ed „morbus" quid sibi velint, interpretremur, 
omnes difficultates toUuntur. Etenim hoc quoque loco 
versu 45 oratio in universam sententiam evadere videtur, 
cui contraria illa, quae vv. 47 sqq. continetur, sententia 
commodius opponatur. Sed eiectis vv. 48 et 49 illa oppo- 
sitio, quae haud dubie existit inter „tu" et „vos" prorsus 
exstinguitur. Proinde Ribbeckius iniuria illos versus eie- 
cisse mihi videtur. Ac vide compar exemplum in satirae 
X V. 103. Illam summam sententiam ,.Ergo quid optandum 
loret, ignorasse fateris Seianum — ,'* quam poeta inde ab 
initio satirae sibi comprobandam proposuit, hoc loco nulla 
alia causa referre videtur, nisi ut melius alia exempla 
addere possit. 

Ad extremam quaestionem nostram aliud quiddam 
breviter perstringere volumus, quod ad hanc consuetudinem 
cognoscendam aliquid valere putamus. Saepe enim Ju- 
venalis hunc in modum argumentari solet, ut in extrema 
disputatione ad idem unde orsus est, per pravum circuitum 
quem vocaverim sententiarum redeat. Huius dicendi 
circuitus exemplum indagavimus in satirae I vv. 77 et 78. 
Teuffelius*) quidem in vv. 73 — 76 et 77-78 vestigia 
quaedam diiplicis satirarum recensionis exstare arbitratur. 
lam Schoen aicfhius**) hanc sententiam certis ut opinor 
argumentis refutavit. Attamen denuo hunc locum in dis- 
putationem vocamus, quod illius viri docti sententiae 
prorsus assentiri nequeo. Atque primum nobis valde mirum 
videtur, quod Teuffelius alterutra lectione servata tamen 
singulos versus usque eo non in sententiarum tenorem 
quadrare iiidicat, ut nec priore versuum serie tota dis- 
putatio apte clauditur, nec altera ad praecedentia scite ad- 
nectatur. Circumspiciamus nunc paulisper satirae dis- 

♦) Rhen. Mus. XX pag. 153. 
**) 1. c. pag. 14. 

positionem. Juvenalis iii priore satirae parte (vv. 21—48), 

quibus potissimum causis ad satirds scribendas impulsus sit, 

ostendit. Haec satirae pars facile in quinque particulas 

sine uUa arte inter se conexas distribui potest, quibus viiia 

sceleraque, quae tum peivulgata erant, castigantur. Tum 

inde a v. 63 per graviorem transitus formulam nova series 

similium scelerum conectitUr. Versus 73-76 autem more 

rhetorico interiecti orationis concinnitatem valde perturbare 

videntur neque, ut Schoenaichius arbitratur, rem generali 

sententia ad finem perducunt. Denique vv. 77 — 78 per 

interrogationis formam ad intermissam vitiorum descriptionem 

poeta revertitur: „Quem patitur dormire nurus corruptor 

avarae Quem sponsae turpes et praetextatus adulter.*'*) Credo 

diligenter attenteque legentes hoc loco post illam digressionem 

a poeta universam aliquam sententiam exspectaturos esse, 

qua melius ad summam quaestionis revocentur. Praeter ex- 

spectationem et necessitatem poeta duo exempla ineptissime 

inculcat, quibus orationis perspicuitati haud ita valde con- 

sulit. Teuffelius igitur v. 76 sententiarum seriem finiri 

recte iudicat, neque vero eundem virum effugit, quod illo 

versu tota narratio prorsus non potest concludi. Sed nostro 

quidem iudicio vv. 73 — 76 omnino non ad finiendum 

positi plane perfecta et absoluta digressio videntur esse. 

Exempla denique vv. 77 et 78 pro generali sententia 

interiecta minus offensioni essent, si ad maiora ascenderent 

et gradationem efficerent. Quae cum ita sunt, nostro loco 

non duplex recensio**) sed ille iniucundus sententiarum 

circuitus statuendus nobis est, quo quidem more poeta 

ad idem, unde argumentari orsus est, reversus orationem 

digressione interruptam adnectere studet. 

Vide alia similiter conformata in satirae VIvv. 588 sqq. 

Schoenaichius ***) r ectissime Teuff elio, qui trans- 

*) Rectissime hos versus Madvigius (opp. I pag. 40) interpretatus est. 
**) Mosengelus (diss. Erlang. 1887) quod recte Teuffelius ipse poetae 

proprium esse profitetur, id ad illam sententiam viri doctissimi 

refutandam adhibet. 
***) 1. c. pag. 18. 

positionibus hunc locum sanare conatur, id obiciendum esse 
putat, quod vv. 589 — 591 post v. 581 positi prorsus non 
ad tenorem sententiarum quadrant. Huc accedit, quod, 
ut mihi quidem videtur, illis versibus suo loco remotis 
illud „hae" v. 592 nihil habet, quo referri possit. Quod 
vero idem Schoenaichius docet in priore parte summam 
vim sententiae positam esse in verbo „mediocris", in 
posteriore pondus addi, quo loco pauperes feminae con- 
sulant, mihi quidem hoc modo sententiarum nexum nimis 
contorte et aculeate explicare videtur. Nec magis mihi 
persuasit duplicem circi mentionem gradatione per oppo- 
sitionem facta excusari posse. Nam hoc loco poeta suo 
more illos vv. 585-87, quibus divites pauperibus opponuntur, 
praeter necessitatem interiecit. Tum per sententiarum 
circuitum inde a v. 588 unde deflexit, eodem reversus de 
pauperibus agere pergit. Sententiam huius loci si recte 
perspeximus, hanc fere esse arbitramur: „Mulier pauper 
(i. e. mediocris) quum astrologiae imperita sit, in circo sortes 
ducere cogitur. Neque vero divitibus mulieribus hoc facere 
opus est." Tum pergit poeta ad institutam rem rediens: 
„In circo, inquam, plebeia mulier vates consulit." ' — 

Insigne vero exemplum circuitus quem vocamus sen- 
tentiarum exstat in satirae VIII v. 37. Ut multis aliis 
locis ita hoc loco poeta particula „ergo" addita*) unde 
orsus est eodem revertitur hunc in modum: „Nemo 
generosus nominari potest, qui genere suo indigne se gerit 
et praeclaro tantum nomine insignis est. Eodem iure nano 
cuidam nomen Atlantis, scabioso cani nomen leonis dare 
solemus. Ergo id tibi agendum est, ut res tuo nomine 
dignas geris." Ne longus sim, plura exempla proferre nolo, 
cum genus ipsum eis, quae attuli, satis adumbrasse videar. 
Apparet autem hic quoque idem scriptoris mos, quo 
orationem digressione interruptam ita pertexit, ut per cir- 
cuitus formulam eo unde declinavit redeat. 



*) Cuius particulae usum Bergmuellerus (1. c.) satis diligenter explicavit 
et uberius illustrayit. 

Haec fere sunt, quae de Juvenalis arte compositionis 
monenda habui. Ut iam breviter complectar, quae dis- 
putatione adhuc illustrasse nobis videmur, summa haec erit: 

Juvenalis quum multa suum ingenium et disciplinam 
rhetoricam secutus novis et insolitis modis componeret 
compluribus locis cum perspicuitati tum elegantiae orationis 
magnum detrimentum attulit, neque licere nobis videtur, 
sicubi sententias minus necessarias aut supervacaneas apud 
eum deprehendimus, has ut orationis concinnitati repugnantes 
e textu eicere. Nam multae difficultates, quibus viri docti 
offensi sunt, recta interpretatione e medio tolli possunt, 
neque Ribbeckii violentissima ratione critica neque TeufFelii 
duplicis recensionis ratione ad eas removendas opus esse 
nobis quidem videtur. 



^_i 



V i t a. 



Hugo Carolus Ludovicus Sydow natus sum 
in oppido Borusso Dt. Crone die XXVII m. Aug. a. h. s 
LIX patre Guilelmo matre Johanna e gente Perdelwitz 
quos adhuc vivere magnopere gaudeo. Fidei addictus sum 
evangelicae. Postquam in oppido Pomerano Demmin 
pueritiae disciplinis imbutus inde ab anno 1868 ibigymnasium 
per decem annos frequentavi, exeunte anno 1878 inter 
cives Universitatis Berolinensis receptus sum atque per 
octies sex menses Berolini scholis philologicis interfui 
virorum clarissimorum Vahleni, Kirchhoff ii, Robertii, 
Huebneri, Schmidtii, Curtii. Quibus omnibus viris 
doctissimis pio semper animo debitam gratiam habebo. 

Anno 1884 pro facultate docendi examinato haud ita 
multo post militiae munus subeundum erat. Auturiino anni 
1886 iussus sum a coUegio scholis publicis provinciae 
Marchiae praeposito in gymnasio Charlottenburgiensi pro- 
bandi causa docere ibique inde ab anno 1887 praeceptoris 
munere fungor. 

